《次韵刘淳叟见寄二首》
宋代·喻良能

九万垂云翼，胡为乃倦飞。
丘园聊偃息，岩阜故因依。
蝶栩新酣睡，鸥驯久息机。
只应与风景，相赏莫相违。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。